钦定古今图书集成/历象汇编/乾象典/第039卷 > 《把酒问月》前人
## 钦定古今图书集成/历象汇编/乾象典/第039卷 > 《把酒问月》前人

青天有月来几时，我今停杯一问之。人攀明月不可
得，月行却与人相随。皎如飞镜临丹阙，绿烟灭尽清
辉发。但见宵从海上来，宁知晓向云间没。白兔𢭏药
秋复春，嫦娥孤栖与谁邻。今人不见古时月，今月曾
经照古人。古人今人若流水，共看明月皆如此。唯愿
当歌对酒时，月光长照金樽里。